
Бүген Татарстан тамашачысы Казанның “Пирамида” мәдәни-күңел ачу комплексында “Созвездие-Йолдызлык -2012” эстрада сәнгате буенча XII ачык республика телевизион яшьләр фестиваленең төрле номинацияләрдә җиңүчеләре һәм Гран-при ияләре исемнәрен ишетү бәхетенә иреште. Республика Гала-концертына берсеннән-берсе талантлы яшьләрнең сәләтен тамаша кылырга Татарстан Президенты Рөстәм Миңнеханов, Казанга эш сәфәрен күңел күтәргеч ноктада төгәлләргә уйлаган кунаклар – Казакъстан Республикасының Актүбә өлкәсе делегациясе вәкилләре һәм башка рәсми затлар килде.

Бүген Казан Кремлендә ТР Президенты Рөстәм Миңнеханов Актүбә өлкәсе хакиме Архимед Мухамбетов белән очрашты. Очрашуда ТР Премьер-министры Илдар Халиков, Премьер-министрның беренче урынбасары Равил Моратов, сәнәгать һәм сәүдә министры Равил Зарипов һ.б. катнашты.

Бүген дүртенче чакырылыш ТР Дәүләт Советының егерме сигезенче утырышында, тәүге тапкыр буларак, Премьер-министр Илдар Халиков депутатлар алдында 2011 елда Татарстан Республикасы башкарма хакимият органнары эшчәнлеге турындагы хисап тотты. Хөкүмәт рәисе үз чыгышында узган елда республиканың мөһим социаль-икътисади үсеш нәтиҗәләренә тукталды. 2011 елның республика икътисады өчен уңышлы тәмамлануын ассызыклады. Икътисадның реаль секторында керемнәрнең сизелерлек үсешенә, хезмәт базарында вазгыятьнең яхшыруына, хезмәт хакы күләме һәм халыкның керемнәре артуга, инфляция процессларының акрынаюына игътибар юнәлтте.

Бүген дүртенче чакырылыш ТР Дәүләт Советының егерме сигезенче утырышында, тәүге тапкыр буларак, Премьер-министр Илдар Халиков депутатлар алдында 2011 елда Татарстан Республикасы башкарма хакимият органнары эшчәнлеге турындагы хисап тотты. Хөкүмәт рәисе үз чыгышында узган елда республиканың мөһим социаль-икътисади үсеш нәтиҗәләренә тукталды. 2011 елның республика икътисады өчен уңышлы тәмамлануын ассызыклады. Икътисадның реаль секторында керемнәрнең сизелерлек үсешенә, хезмәт базарында вазгыятьнең яхшыруына, хезмәт хакы күләме һәм халыкның керемнәре артуга, инфляция процессларының акрынаюына игътибар юнәлтте.

Бүген Татарстан Хөкүмәт йортында Татарстан Президенты Рөстәм Миңнеханов рәислегендә “Татнефть” ААҖ Директорлар советының чираттагы утырышы узды. 2012 елның 3 аенда компаниянең бюджет үтәлешенә нәтиҗә ясалды, май аена бюджет расланды.

Бүген дүртенче чакырылыш ТР Дәүләт Советының егерме сигезенче утырышы уза. Көн тәртибендә каралачак үзәк мәсьәлә - 2011 елда Татарстан Республикасы башкарма хакимият органнары эшчәнлеге турындагы хисап булачак.

Бүген, татар халкының бөек улы Габдулла Тукайның 126 нчы туган көненә дип, Шагыйрь һәйкәле төбенә ТР Президенты Рөстәм Миңнеханов кәрзин тулы кып-кызыл роза гөлчәчәкләре китерде. Тукайның бронзадан коелган сынына күтәрелеп карап торганнан соң, баш иеп уйланып торды. Аның үрнәгендә Казакъстан Республикасының Актүбә өлкәсе әкиме Архимед Мөхәмбәтов та шундый бүләк китерде, ул да хөрмәт белән башын түбән иде.

Бүген Казанга өлкә акимы Архимед Мухамбетов җитәкчелегендә Казакъстан Республикасы Актүбә өлкәсе делегациясе килде. Казанның халыкара аэропортында делегацияне Татарстан Президенты Рөстәм Миңнеханов, республиканың беренче вице-премьеры Равил Моратов, ТР сәнәгать һәм сәүдә министры Равил Зарипов каршы алды.

Бүген VII Казан венчур ярминкәсе кысаларында мөһим өч документ имзаланды. Документларның берсе - ТР Инвестиция-венчур фонды, “Форд-Соллерс” компаниясе, Внешэкономбанк һәм Россия венчур компаниясе җитәкчелеге тарафыннан имзаланган Татарстанда автокомпонентлар төзелеше индустриясен үстерүдә хезмәттәшлек турындагы меморандум.

Бүген Казанда VII Казан венчур ярминкәсе кысаларында Россия инновация төбәкләре ассоциациясе (РИТА) комитетлары рәисләренең беренче утырышы узды. Утырышны РИТА советы рәисе – Татарстан Республикасы Президенты Рөстәм Миңнеханов үткәрде. Анда РИТА әгъзалары – барлык төбәкләр, федераль министрлыклар һәм ведомстволар, Россиянең үсеш институтлары вәкилләре катнашты.
Рәсми Татарстан